Aspas adestrando co Celta en 2013
**Iago Aspas Juncal**, nado en Moaña o 1 de agosto de 1987, é un futbolista galego. Xoga na demarcación de dianteiro e o seu equipo actual é o Celta de Vigo.

Fillo de Lucas Pérez e futbolista retirado

Formouse no Real Club Celta, e debutou co primeiro equipo da cidade olívica o 6 de xuño de 2009 nun importante encontro fronte o Alavés onde os seus 2 goles significaron a vitoria do equipo celeste por 2-1, e a conseguinte permanencia matemática en segunda división a falta dunha xornada para a conclusión da liga..

En xuño de 2013 anunciouse a súa fichaxe polo Liverpool FC, e tras un ano en Inglaterra e outro cedido en Sevilla volveu a Vigo en propiedade.

É irmán de Jonathan Aspas, sobriño de Cristóbal Juncal e curmán de Aitor Aspas, Adrián Cruz e Raúl Blanco, todos eles tamén futbolistas.

Traxectoria
-----------

### Inicios

Fillo dun conquense e unha galega, naceu nunha familia moi vencellada ao fútbol, sendo seu tío o futbolista Cristóbal Juncal e os seus irmáns máis vellos Urbe e Jonathan Aspas, tamén futbolistas.

Iago iniciou os seus pasos como futbolista nas categorías inferiores do Real Club Celta de Vigo á idade de oito anos. Alí formouse até chegar ao filial do equipo celeste á idade de dezanove anos, coincidindo con outros xogadores como Dani Abalo ou Roberto Lago. Na tempada 2008-09 o adestrador celeste Pepe Murcia convócao para realizar a pretempada, mais a pesar das súas boas actuacións, non chega ter continuidade no primeiro equipo.

### Debut no primeiro equipo

O seu debut co primeiro equipo produciuse no Estadio de Balaídos o 7 de xuño de 2009. A falta de tres xornadas para terminar a tempada, o Celta enfrontábase ao Alavés, "un rival directo na loita pola permanencia". A importancia do devandito partido reflectíase en que unha vitoria do Alavés condenaba ao Celta aos postos de descenso a falta de tres xornadas, perigando así a súa existencia como entidade. O partido transcorreu con claro dominio do Alavés, equipo ao que lle sucedían as ocasións máis claras de gol. O entón adestrador Eusebio Sacristán decidiu buscar máis mobilidade no equipo, e no minuto 60 fixo debutar como revulsivo ao canteirán Iago Aspas.

As súas ganas fixéronse patentes nada máis entrar, xa que tivo dúas ocasións moi claras que evitou o meta Bernardo. A súa insistencia tivo premio no minuto 80, no que Iago rematou coa cabeza un centro do seu compañeiro Dani Abalo, pondo por diante aos celestes a falta de dez minutos. Con todo, un fallo da defensa permitiu ao dianteiro Juanjo marcar o gol do empate a tan só dous minutos do final. Pero unha vez máis, xa no tempo de desconto, o futbolista moañés volveu marcar, aproveitando un rexeitamento do porteiro rival, o que o converteu no salvador da categoría, asegurando así unha praza no primeiro equipo para a próxima tempada e o apoio e agarimo da afección.

### Primeiro equipo

A campaña 2009-10 supuxo a súa estrea como profesional e a súa presentación de cara a afección celeste. Co dorsal 11 nas costas, fixo unha tempada na que amosou as súas habilidades, facendo un total de 6 goles en 31 partidos, aínda que sen contar con continuidade no once titular e coa competencia constante de Roberto Trashorras. A campaña 2010-11 sería a máis completa até ese momento do moañés, aínda que con menos participación foi o gran revolucionario na recta final do campionato, na que substituíu a David Rodríguez como dianteiro centro por diante de Papadopoulos, gañando a confianza de Paco Herrera. Foi unha boa campaña do moañés na que gañaría fama por mor dunha acción en Los Carmenes, Granada, debido a unha fortuíta acción co chantadino Roberto, gardameta dos granadinos, na ida dos play-off de ascenso a Primeira División, desatando así unha nova rivalidade entre clubs.

Na tempada 2011-12 convértese no máximo goleador nacido no estado español e do Celta, con 23 tantos en 31 partidos, sendo clave para o ascenso do equipo a Primeira. Foi galardoado ademais, o 13 de novembro de 2012, co trofeo ao mellor dianteiro da categoría de prata da tempada.

Ao seguinte ano, xa na máxima categoría, viuse envolto nunha nova polémica o 15 de marzo do 2013 tras ser expulsado nun partido importante para as aspiracións do equipo no Derbi ante o Deportivo da Coruña por propinar un cabezazo a Marchena. Foi sancionado con catro partidos de suspensión, o que supuxo que o Celta sufrise até a última xornada para lograr a permanencia na Primeira División. Porén, a súa presenza nos últimos partidos foi clave para o funcionamento do equipo. O 1 de xuño de 2013 o Celta certificaría finalmente a permanencia en Primeira gañando o partido contra o Espanyol por 1-0 grazas a unha asistencia súa a Natxo Insa tras unha xogada individual. Este resultado, e a vitoria da Real Sociedad na Coruña, fixo que o Deportivo da Coruña descendese á Segunda División esa tempada.

### Na Premier League

Despois da súa gran tempada en Primeira División, no verán de 2013 ficha polo Liverpool FC, despois de varios meses de negociacións, por un prezo final de pouco máis de 9 millóns de euros, reservándose o Celta a propiedade do 10% dun futuro traspaso do xogador a outro club.

### De volta na Liga

Ante a falta de minutos en Liverpool foi cedido con opción de compra obrigatoria ao Sevilla FC de cara a tempada 2014/15, porén no equipo sevillano tampouco contou con minutos o que o levou a ter unha relación bastante mala co adestrador do equipo Unai Emery. Ao finalizar o ano foi traspasado ao Celta de Vigo por un importe entre os 4 e 5 millóns de euros.

### Selección galega

Foi convocado pola selección galega para o partido contra Venezuela disputado no estadio de Riazor o 20 de maio de 2016, no cal marcou o tanto galego, que finalizou con empate (1–1).

Equipos
-------

| Ano | Club | División | País | Partidos Liga | Goles | Partidos Copa | Goles Copa | Partidos Internacionais | Goles Internacionais | Partidos Totais | Goles Totais |
| --- | --- | --- | --- | --- | --- | --- | --- | --- | --- | --- | --- |
| 2006-2007 | Celta de Vigo B | Segunda B | Galicia | 21 | 1 | - | - | - | - | **21** | **1** |
| 2007-2008 | Celta de Vigo B | Segunda B | Galicia | 32 | 4 | - | - | - | - | **32** | **4** |
| Celta de Vigo | Segunda División | Galicia | 1 | 0 | - | - | - | - | **1** | **0** |
| 2008-2009 | Celta de Vigo B | Segunda B | Galicia | 31 | 6 | - | - | - | - | **31** | **6** |
| Celta de Vigo | Segunda División | Galicia | 3 | 2 | - | - | - | - | **3** | **2** |
| 2009-2010 | Celta de Vigo | Segunda División | Galicia | 36 | 5 | 7 | 1 | - | - | **43** | **6** |
| 2010-2011 | Celta de Vigo | Segunda División | Galicia | 30 | 4 | 1 | 1 | - | - | **31** | **5** |
| 2011-2012 | Celta de Vigo | Segunda División | Galicia | 35 | 23 | 3 | 2 | - | - | **38** | **25** |
| 2012-2013 | Celta de Vigo | Primeira División | Galicia | 34 | 12 | 3 | 0 | - | - | **37** | **12** |
| 2013-2014 | Liverpool FC | Premier League | Inglaterra | 14 | 0 | 1 | 1 | - | - | **15** | **1** |
| 2014-2015 | Sevilla Fútbol Club | Primeira División | España | 16 | 2 | 5 | 7 | 5 | 1 | **26** | **10** |
| 2015-2016 | Celta de Vigo | Primeira División | Galicia | 35 | 14 | 5 | 4 | - | - | **40** | **18** |
| 2016-2017 | Celta de Vigo | Primeira División | Galicia | 32 | 19 | 5 | 2 | 12 | 5 | **49** | **26** |
| 2017-2018 | Celta de Vigo | Primeira División | Galicia | 34 | 22 | 3 | 1 | - | - | **37** | **23** |
| 2018-2019 | Celta de Vigo | Primeira División | Galicia | 27 | 20 | 2 | 1 | - | - | **29** | **21** |
| 2019-2020 | Celta de Vigo | Primeira División | Galicia | 37 | 14 | 1 | 0 | - | - | **38** | **14** |
| 2020-2021 | Celta de Vigo | Primeira División | Galicia | 33 | 14 | 1 | 0 | - | - | **34** | **14** |
| 2021-2022 | Celta de Vigo | Primeira División | Galicia | 37 | 17 | 1 | 0 | - | - | **38** | **17** |

Trofeos individuais
-------------------

#### Trofeo Zarra

* 2011/12: máximo goleador español de segunda división (23 goles)
* 2016/17: máximo goleador español de primeira división (19 goles)
* 2017/18: máximo goleador español de primeira división (22 goles)
* 2018/19: máximo goleador español de primeira división (20 goles)
* 2021/22: máximo goleador español de primeira división (17 goles; ex aequo)

#### Premios LFP

* 2011/12: mellor dianteiro de segunda división
* 2016/17: Premios BBVA ao mellor xogador do mes de outubro

#### Premio Manuel de Castro

* 2012: mellor xogador do Celta do ano

Campionatos internacionais
--------------------------

| Título | Club | Sede | Ano |
| --- | --- | --- | --- |
| UEFA Europa League | Sevilla F. C. | Varsovia | 2015 |

Notas
-----

1. ↑  Sport You (ed.). "Ficha de Iago Aspas". Arquivado dende o orixinal o 08 de maio de 2013. Consultado o 27 de abril de 2013.
2. ↑  "El debutante Iago Aspas hizo el doblete que le dió el triunfo de la calma al conjunto vigués", artigo en *Marca*, 6 de xuño de 2009 *(en castelán)*
3. ↑  Chevilly, C. L. (Febreiro de 2017). "Iago Aspas, nunca es tarde" (PDF). *Revista da RFEF* (en castelán) (209): 16–19. Arquivado dende o orixinal (PDF) o 17 de xuño de 2017. Consultado o 26 de febreiro de 2021.
4. ↑  Iago Aspas pon fin ao calvario
5. ↑  El Celta percibirá más de nueve millones por Iago Aspas Diario Marca, 13 de xuño de 2013
6. ↑
7. ↑  Pardo, Miguel (21 de maio de 2016). "Galicia brilla e promete continuidade na festa do fútbol da terra". *Praza.gal*. Consultado o 22 de maio de 2016.
8. ↑  Ficha de Iago Aspas en bdfutbol.com
9. ↑
10. ↑  Premio, Manuel de Castro. "Iago Aspas gaña o Premio Manuel de Castro, Hándicap 2012". moiceleste.com. Consultado o 9 de abril de 2016.

|  |  |
| --- | --- |
|  | Wikimedia Commons ten máis contidos multimedia na categoría:  ***Iago Aspas Modificar a ligazón no Wikidata*** |

| * v
* c
* e
Celta de Vigo – Tempada 2021–22 |
| --- |
| 
* 1 Matías Dituro
* 2 Mallo (c.)
* 4 Araujo
* 5 Okay Yokuşlu
* 6 D. Suárez
* 7 Thiago Gallardo
* 8 Beltrán
* 9 Nolito
* 10 Aspas
* 11 Cervi
* 13 Rubén Blanco
* 14 Tapia
* 15 Aidoo
* 16 Baeza
* 17 Javi Galán
* 18 Orbellín
* 19 Fontán
* 20 Kevin
* 21 Solari
* 22 Mina
* 23 Brais Méndez
* 24 Murillo
* Adestrador: Coudet

 |  |


| * v
* c
* e
Celta de Vigo – Tempada 2022–23 |
| --- |
| 
* 1 Marchesín
* 2 Mallo (c.)
* 3 Mingueza
* 4 Núñez
* 5 Óscar
* 6 D. Suárez
* 7 Carles Pérez
* 8 Beltrán
* 9 Paciência
* 10 Aspas
* 11 Cervi
* 13 Villar
* 14 Tapia
* 15 Aidoo
* 16 Baeza
* 17 Galán
* 18 Larsen
* 19 Swedberg
* 20 Kevin
* 21 Solari
* 23 De la Torre
* Adestrador: Coudet

 |  |

| * v
* c
* e
**Selección galega** - **Galicia–Venezuela (2016)** |
| --- |
| 
* Sergio Álvarez
* Jonny
* Hugo Mallo
* Álex Bergantiños
* Angeliño
* Fran Rico
* Mosquera
* Denis Suárez
* Jota Peleteiro
* Iago Aspas
* Lucas Pérez
* Tamén xogaron:
* Diego Mariño
* Pape Cheikh
* Juan Domínguez
* Diego Alende
* Joselu
* Seleccionadores: Míchel Salgado e Fran

 |  |

| * v
* c
* e
Selección de España - Mundial de Fútbol de 2018 |
| --- |
| 
* 1 De Gea
* 2 Carvajal
* 3 Piqué
* 4 Nacho
* 5 Busquets
* 6 Iniesta
* 7 Saúl
* 8 Koke
* 9 Rodrigo
* 10 Thiago
* 11 Lucas
* 12 Odriozola
* 13 Kepa
* 14 Azpilicueta
* 15 Ramos (c)
* 16 Nacho
* 17 Aspas
* 18 Alba
* 19 Costa
* 20 Asensio
* 21 Silva
* 22 Isco
* 23 Reina
* Adestrador: Hierro

 | España |

|  |  |
| --- | --- |
| Control de autoridades | 
* Wd: Q26380
* As: 18627
* BDFutbol: 6326
* EUfootballInfo: 29638
* FIFA: 402138
* FootballDatabase: 44358
* L'Équipe: 46653
* NFT: 65950
* SoccerBase: 54129
* Soccerway: 61909
* Thefinalball: 30208
* Transfermarkt: 72047
* UEFA: 109132
* Worldfootball: iago-aspas

 |